CELEX: 62007CJ0084
Language: bg
Date: 2008-12-04
Title: Решение на Съда (втори състав) от 4 декември 2008 г. # Комисия на Европейските общности срещу Република Гърция. # Неизпълнение на задължения от държава членка - Директива 92/51/ЕИО - Признаване на дипломи - Обучение, завършено в "лаборатория за свободно обучение", която не е призната за учебно заведение от приемащата държава членка - Оптик. # Дело C-84/07.

Решение на Съда (втори състав) от 4 декември 2008 г. — Комисия/Гърция
      (Дело C‑84/07)
      „Неизпълнение на задължения от държава членка — Директива 92/51/ЕИО — Признаване на дипломи — Обучение, завършено в „лаборатория за свободно обучение“, която не е призната за учебно заведение от приемащата държава членка — Оптик“
      1.                     Свободно движение на хора — Свобода на установяване — Работници — Признаване на дипломи — Директива 92/51 (член 1, буква а)
            и член 3 от Директива 92/51 на Съвета) (вж. точки 27, 28 и 46 и диспозитива)
      2.                     Свободно движение на хора — Свобода на установяване — Работници — Признаване на дипломи — Директива 92/51 (член 12 от Директива
            92/51 на Съвета) (вж. точки 35—37 и 46 и диспозитива)
      3.                     Свободно движение на хора — Свобода на установяване — Работници — Признаване на дипломи — Директива 92/51 (член 4, параграф 1,
            буква б), трета алинея от Директива 92/51 на Съвета) (вж. точки 43—46 и диспозитива)
      Предмет
      
         
               Неизпълнение на задължения от държава членка — Нарушение на член 3, член 4, параграф 1, буква б) и член 12 от Директива 92/51/ЕИО
                  на Съвета от 18 юни 1992 година относно втора обща система за признаване на професионално образование и обучение за допълнение
                  на Директива 89/48/ЕИО (ОВ L 209, стр. 25; Специално издание на български език, 2007 г., глава 5, том 2, стр. 212).
               
            Диспозитив
      
         
                  1)
               
               
                  
               
               
                  	Република Гърция, като:
               
            –        не признава дипломите в областта на оптиката, издадени от компетентните италиански власти вследствие на обучение, предоставено
         в рамките на споразумение, по силата на което предоставено в Гърция обучение от частна структура е признато от посочените
         власти,
      
      –        поставя разглеждането на искания за признаване на италиански дипломи в областта на оптиката в зависимост от изпращането от
         италианските власти на отговорите на пет въпроса, които гръцките власти предварително са им поставили, и
      
      –        не предоставя правото на избор между стаж за приспособяване и изпит за правоспособност на лицата, подали искания за признаване
         на италиански дипломи в областта на оптиката преди влизането в сила на Закон 2916/2001 относно структурата на университетското
         или приравненото с него образование и правната уредба на въпроси, свързани с технологичния сектор на това образование,
      
      
         
                   
               
               
                  
               
               
                  	не е изпълнила задълженията си по член 3, член 4, параграф 1, буква б), трета алинея и член 12 от Директива 92/51/ЕИО на Съвета
                     от 18 юни 1992 година относно втора обща система за признаване на професионално образование и обучение за допълнение на Директива
                     89/48/ЕИО, изменена с Директива 2001/19/ЕО на Европейския парламент и на Съвета от 14 май 2001 година.
                  
               
            
         
                  2)
               
               
                  
               
               
                  	Осъжда Република Гърция да заплати съдебните разноски.